CELEX: 
Language: fi
Date: 2017-11-30 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) N:o 1380/2013 15 artiklan 2 kohdassa tarkoitettujen unionin kansainvälisten velvoitteiden täytäntöönpanosta Atlantin tonnikalojen suojelusta tehdyn kansainvälisen yleissopimuksen nojalla annetun komission delegoidun asetuksen (EU) 2015/98 muuttamisesta Välimeren miekkakalakannan osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
            
               Ehdotuksen perustelut ja tavoitteet
            
            
               Yhteisessä kalastuspolitiikassa (YKP) säädetään purkamisvelvoitteen asteittaisesta käyttöönotosta, jotta kalojen poisheittämisestä päästäisiin eroon. Kyseisestä velvoitteesta säädetään yhteisestä kalastuspolitiikasta 11. joulukuuta 2013 annetun Euroopan neuvoston ja parlamentin asetuksen 1380/2013
                  1
               , jäljempänä ’perusasetus’, 15 artiklan 1 kohdassa.
            
            
               Komission delegoitu asetus (EU) 2015/98
                  2
                koskee perusasetuksen 15 artiklan 2 kohdassa tarkoitettujen unionin kansainvälisten velvoitteiden täytäntöönpanoa, ja siinä määritellään joukko purkamisvelvoitteeseen tehtyjä poikkeuksia. Näin sillä pyritään varmistamaan, että asianomaiset Euroopan unionin (EU) säännöt ovat yhdenmukaiset EU:n kansainvälisten velvoitteiden kanssa ja että EU noudattaa alueellisten kalastuksenhoitojärjestöjen, kuten Kansainvälisen Atlantin tonnikalojen suojelukomission (ICCAT) tai Luoteis-Atlantin kalastusjärjestön (NAFO), tekemiä päätöksiä.
            
            
               Portugalin Vilamourassa pidetyssä ICCAT:n vuosikokouksessa 2016 ICCAT-osapuolet
                  3
                ottivat ratkaisevan askelen Välimeren miekkakalan (Xyphias gladius) hälyttävän tilanteen korjaamiseksi hyväksymällä 15-vuotisen elvytyssuunnitelman ICCAT:n suosituksessa 16–05.
            
            
               Tämän ehdotuksen tarkoituksena on muuttaa komission delegoitua asetusta (EU) 2015/98. Tällöin EU pystyy noudattamaan Välimeren miekkakalan monivuotisen elvytyssuunnitelman vahvistamisesta annettua ICCAT:n suositusta 16–05 siten, että perusasetuksen 15 artiklan 1 kohdassa tarkoitettu purkamisvelvoite ei koske miekkakalaa Välimerellä kalastavia EU:n aluksia.
            
            
            
               Ehdotukseen sisältyvien säännösten yksityiskohtaiset selitykset
            
            
               Perusasetuksen 15 artiklassa vahvistetaan purkamisvelvoite (tai poisheittämiskielto) kaikille saalisrajoitusten alaisten lajien saaliille. Lisäksi Välimerellä vähimmäiskokojen soveltamisalaan kuuluvien lajien saaliit, jotka on pyydetty EU:n vesillä harjoitetun kalastuksen aikana tai EU:n kalastusalusten toimesta EU:n vesien ulkopuolisilla vesillä, jotka eivät kuulu minkään muun maan suvereniteettiin tai lainkäyttövaltaan, on nostettava alukselle ja säilytettävä siellä, kirjattava, purettava aluksesta ja luettava saaliskiintiöihin.
            
            
               Perusasetuksen 15 artiklan 2 kohdassa todetaan, ettei purkamisvelvoite rajoita EU:n kansainvälisten velvoitteiden noudattamista. Siirretään komissiolle valta antaa delegoituja säädöksiä kyseisten kansainvälisten velvoitteiden panemiseksi täytäntöön EU:n lainsäädännöllä. Niihin kuuluvat erityisesti poikkeukset purkamisvelvoitteesta.
            
            
               EU on ICCAT-osapuoli. ICCAT:n suosituksessa 16–05 vahvistetaan Välimeren miekkakalaa koskeva monivuotinen elvytyssuunnitelma, joka tuli voimaan kesäkuussa 2017 ja joka sitoo EU:n jäsenvaltioita.
            
            
               ICCAT:n suosituksessa 16–05 vahvistetaan velvoite heittää miekkakala pois sellaisilta aluksilta, jotka ovat ylittäneet niille myönnetyn kiintiön ja/tai niille sallitun sivusaaliiden enimmäismäärän.
            
            
               Tämä koskee myös urheilu- ja virkistyskalastusta harjoittavia aluksia. Pyydetty alamittainen Välimeren miekkakala on myös heitettävä pois, jollei se mahdu jäsenvaltioiden vuotuisissa kalastussuunnitelmissaan sivusaaliille vahvistamiin rajoihin.
            
            
               Asetuksen 1 artiklan 1 kohdassa muutetaan delegoidun asetuksen (EU) 2015/98 5 artiklan otsikko seuraavasti ’Miekkakala Atlantin valtamerellä’. Tällä tavoin Atlantin valtameren miekkakalakantoja ja Välimeren miekkakalakantaa käsitellään erikseen kahdessa eri artiklassa.
            
            
               Asetuksen 1 artiklan 2 kohdassa otetaan käyttöön asetuksen (EU) N:o 1380/2013 15 artiklan 1 kohtaa koskeva poikkeus, joka mahdollistaa sen, että Välimeren miekkakalaa voi heittää pois ICCAT:n suosituksessa 16–05 mainituissa tapauksissa.
            
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
         
         
            
               Jäsenvaltiot ovat toistuvasti pyytäneet komissiota esittämään tämän ehdotuksen, jotta varmistettaisiin EU:n kansainvälisten velvoitteiden noudattaminen yhtenäisellä tavalla ja yhteisen kalastuspolitiikan periaatteiden säilyttäminen.
            
            
               Jäsenvaltioiden hallintoja kuultiin kalastus- ja vesiviljelyalan komitean kokouksessa 8. syyskuuta 2017.
            
            
               Tästä muutoksesta kerrottiin Välimeren neuvoa-antavalle toimikunnalle (MEDAC) 10. lokakuuta 2017 pidetyssä kokouksessa.
            
            
               Koska tämä delegoitu säädös perustuu perusasetuksen 15 artiklan 2 kohdassa säädettyyn säädösvallan siirtoon eikä siinä ole kyse uudesta politiikka-aloitteesta, vaikutusten arviointia ei tarvinnut tehdä.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Oikeusperusta
            
            
               Asetuksen (EU) N:o 1380/2013 15 artiklan 2 kohta.
            
            
               Toissijaisuusperiaate
            
            
               Ehdotus kuuluu Euroopan unionin yksinomaiseen toimivaltaan (ks. Euroopan unionin toiminnasta tehdyn sopimuksen 3 artiklan 1 kohdan d alakohta). Sen vuoksi toissijaisuusperiaatetta ei sovelleta.
            
            
               Suhteellisuusperiaate
            
            
               Ehdotuksella varmistetaan, että poisheittämisiä koskeva EU:n lainsäädäntö vastaa EU:n kansainvälisiä velvoitteita ja että EU noudattaa niiden alueellisten kalastuksenhoitojärjestöjen päätöksiä, joiden sopimuspuoli se on. Tämä tehdään ylittämättä sitä, mikä on tarpeen halutun tavoitteen saavuttamiseksi.
            
            
               Sääntelytavan valinta
            
            
               Valittu sääntelytapa on komission delegoitu asetus, asetuksen (EU) N:o 1380/2013 15 artiklan 2 kohdan mukaisesti.
            
            
               KOMISSION DELEGOITU ASETUS (EU) …/…,
            
            
               annettu 30.11.2017,
            
            
               Euroopan parlamentin ja neuvoston asetuksen (EU) N:o 1380/2013 15 artiklan 2 kohdassa tarkoitettujen unionin kansainvälisten velvoitteiden täytäntöönpanosta Atlantin tonnikalojen suojelusta tehdyn kansainvälisen yleissopimuksen nojalla annetun komission delegoidun asetuksen (EU) 2015/98 muuttamisesta Välimeren miekkakalakannan osalta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013
                  4
                ja erityisesti sen 15 artiklan 2 kohdan,
            
            
               sekä katsoo seuraavaa:
            
         
         
            
               (1)Nuorten miekkakalojen suojelemiseksi Kansainvälisen Atlantin tonnikalojen suojelukomission (ICCAT) suosituksen 16–05 15 ja 17 kohdassa vahvistetaan vähimmäiskoko Välimerellä pyydettävälle miekkakalalle. Kyseisen vähimmäiskoon alittavien miekkakalojen saaliita ja sivusaaliita, myös urheilu- ja virkistyskalastuksessa saatuja, ei pitäisi pitää kalastusaluksella eikä jälleenlaivata, kuljettaa, varastoida, purkaa aluksesta, myydä, asettaa näytille tai saattaa myyntiin.
            
            
               (2)Lisäksi suosituksen 16–05 17 kohdan nojalla alusten, jotka pyytävät aktiivisesti miekkakalaa, on heitettävä pois alamittaisesta miekkakalasta koostuvat tahattomat saaliit, jos niiden osuus alusten koko miekkakalasaaliista ylittää 5 prosenttia.
            
            
               (3)Urheilu- ja virkistyskalastuksen osalta ICCAT:n suosituksen 16–05 23 ja 26 kohdassa vahvistetaan, että olisi kiellettävä pyytää, pitää aluksella, jälleenlaivata tai purkaa aluksesta enempää kuin yksi Välimeren miekkakala alusta kohden päivässä. Olisi otettava käyttöön tarvittavat toimenpiteet sen varmistamiseksi, että urheilu- ja virkistyskalastuksessa elävinä pyydetyt Välimeren miekkakalat, erityisesti nuoret yksilöt, päästetään vapaaksi siinä määrin kuin se on mahdollista. 
            
            
               (4)ICCAT:n suosituksen 16–05 30 kohdassa vahvistetaan, että alukset, joilla ei ole lupaa kalastaa aktiivisesti Välimeren miekkakalaa, voivat pitää aluksella miekkakalasaaliit, jos ne eivät ylitä alusta ja kalastustoimea kohden vahvistettua sivusaaliin enimmäismäärää. Jäsenvaltioiden olisi vahvistettava kyseinen sivusaalisraja vuotuisissa kalastussuunnitelmissaan ja ilmoitettava se komissiolle. Aluksilla, joilla ei ole lupaa kalastaa aktiivisesti Välimeren miekkakalaa, ei saisi pitää Välimeren miekkakalan sivusaaliita, jos niiden määrä ylittää kansallisissa kalastussuunnitelmissa asetetut rajat.
            
            
               (5)ICCAT:n suosituksen 16-05 ja Euroopan unionin lainsäädännön keskinäisen johdonmukaisuuden varmistamiseksi asetuksen (EU) N:o 1380/2013 15 artiklan 1 kohdassa tarkoitettua purkamisvelvoitetta ei pitäisi soveltaa unionin aluksiin, jotka osallistuvat miekkakalan kalastukseen Välimerellä.
            
            
               (6)Komission delegoitua asetusta (EU) 2015/98
                  5
                olisi muutettava siten, että se sisältää uusia säännöksiä, joissa otetaan huomioon ICCAT:n suosituksessa 16–05 vahvistetut kalastuksen edellytykset.
            
            
               (7)Asetuksen (EU) N:o 1380/2013 15 artiklan 1 kohdassa säädetyn aikataulun mukaisesti tämän asetuksen olisi tultava voimaan välittömästi sen jälkeen, kun se on julkaistu,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan delegoitu asetus (EU) 2015/98 seuraavasti:
            
            
               (1)Muutetaan 5 artikla seuraavasti:
            
            
               a)Korvataan 5 artiklan otsikko seuraavasti:
                  
                  ’Miekkakala Atlantin valtamerellä’.
            
            
               b)Kumotaan 1 kohta.
            
            
               c)Korvataan 2 kohta seuraavasti:
            
            
               ”2.
                     Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, miekkakalaa (Xiphias gladius), joka alittaa asetuksen (EY) N:o 520/2007 liitteessä IV vahvistetun vähimmäiskoon, ei saa kalastaa kohdennetusti, pitää aluksella tai jälleenlaivata, purkaa aluksesta, kuljettaa, varastoida, asettaa näytille tai saattaa myyntiin tai myydä.”
            
            
               (2)Lisätään 5 a artikla seuraavasti:
            
            
               ”5 a artikla
                  Välimeren miekkakala
            
            
               (1)Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, on kiellettyä kalastaa kohdennetusti, pitää aluksella, jälleenlaivata, purkaa aluksesta, kuljettaa, varastoida, myydä, asettaa näytille tai saattaa myyntiin miekkakalan (Xiphias gladius) saaliita ja sivusaaliita, myös urheilu- ja virkistyskalastuksessa saatuja, jos sen
            
            
               a)pituus alaleuan kärjestä pyrstön loveen on alle 100 senttimetriä; tai
            
            
               b)elopaino on alle 11,4 kilogrammaa tai paino kidukset poistettuina ja suolistettuna on alle 10,2 kilogrammaa.
            
         
         
            
               (2)Sen estämättä, mitä 1 kohdassa säädetään, miekkakalaa aktiivisesti kalastavat pyyntialukset voivat pitää aluksella, jälleenlaivata, siirtää, kuljettaa, purkaa aluksesta, varastoida, myydä, asettaa näytille tai saattaa myyntiin vähimmäiskoon alittavan miekkakalan tahattomia saaliita edellyttäen, ettei kyseisten saaliiden osuus kyseisten alusten koko miekkakalasaaliista ole yli 5 prosenttia painon tai kappalemäärän mukaan laskettuna.  
            
            
               (3)Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, pyyntialukset, jotka eivät kalasta miekkakalaa aktiivisesti, eivät saa pitää aluksella miekkakalaa määrää, joka ylittää jäsenvaltioiden vuotuisissa kalastussuunnitelmissaan aluksella pidettävälle kokonaissaaliille painon tai kappalemäärän mukaan vahvistaman sivusaalisrajan.
            
            
               (4)Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, urheilu- ja virkistyskalastuksessa on kiellettyä pyytää, pitää aluksella, jälleenlaivata tai purkaa aluksesta enempää kuin yksi miekkakala alusta kohden päivässä. Jäsenvaltioiden on toteutettava tarvittavat toimenpiteet varmistaakseen urheilu- ja virkistyskalastuksessa elävänä pyydetyn miekkakalan päästäminen vapaaksi ja helpottaakseen tätä.”
            
            
               2 artikla
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 30.11.2017
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 354, 28.12.2013, s. 22.
               
               
                  
                     (2)
                  
                        EUVL L 16, 23.1.2015, s. 23.
               
               
                  
                     (3)
                  
                        Osapuolia ovat ICCAT-yleissopimuksen sopimuspuolet, yhteistyötä tekevät muut kuin sopimuspuolet, yhteisöt ja kalastusyhteisöt. 
               
               
                  
                     (4)
                  
                        EUVL L 354, 28.12.2013, s. 22. 
               
               
                  
                     (5)
                  
                        Komission delegoitu asetus (EU) 2015/98, annettu 18 päivänä marraskuuta 2014, Euroopan parlamentin ja neuvoston asetuksen (EU) N:o 1380/2013 15 artiklan 2 kohdassa tarkoitettujen unionin kansainvälisten velvoitteiden täytäntöönpanosta Atlantin tonnikalojen suojelusta tehdyn kansainvälisen yleissopimuksen ja Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen nojalla (EUVL L 16, 23.1.2015, s. 23).